28/06/2019 | Administración LocalMunicipal
Irixoa
Organización municipal

En aplicación do disposto no R. D. 2.568/1986 (R. O. F.), Lei 7/1985 e na Lei 9/2017, publícanse para coñecemento xeral os acordos de organización adoptados polo Pleno municipal na súa sesión do 21-6-2019: 1. ELECCIÓN DE ALCALDE: foi elixido Concepcion Carmen Manea Miffut por maioría absoluta (sesión plenaria constitutiva do 15-6-2019). Ten asignada unha dedicación parcial polo importe de 1.400 € mensuais, con dereito a 14 pagas ao ano, polo que se computa unha retribución bruta anual de 19.600 €; sobre esta retribución bruta faranse as correspondentes retencións por IRPF e seguros sociais a cargo do traballador. A dedicación parcial necesita ser cumprida mediante a asistencia regular ao despacho da Alcaldía durante un período mínimo de 5 horas diarias, de luns a venres, ambos incluídos, para atención dos asuntos administrativos e veciñais que se precisen.2. EXISTENCIA DA XUNTA DE GOBERNO LOCAL: aprobouse a existencia e continuidade da Xunta de Goberno Local neste concello para o mandato 2019-2023 (art.20.1. b da Lei 7/1985, do 2 de abril). 3. DELEGACIÓN DE COMPETENCIAS PLENARIAS NA XUNTA DE GOBERNO: o Pleno aprobou as seguintes delegacións xenéricas de competencias plenarias para a Xunta de Goberno: a)- o exercicio de accións xudiciais e administrativas e a defensa da corporación en materias de competencia plenaria. b)- a declaración de lesividade dos actos do concello. c)- a concertación de operacións de crédito con contía acumulada, dentro de cada exercicio, exceda do 10 por 100 dos recursos ordinarios do orzamento, incluídas as de tesourería que correspondan ao pleno (>15% ingresos correntes liquidados). d)- as contratacións e concesións de toda clase cando o seu importe supere o 10 por 100 dos recursos ordinarios do orzamento (e sempre que superen o importe de 6.000.000 de €), así como os contratos e concesións plurianuais cando a súa duración sexa superior a 4 anos e os plurianuais de menor duración cando o importe acumulado de tódalas súas anualidades supere a porcentaxe indicada, referida ós recursos ordinarios do orzamento do primeiro exercicio. e)- a aprobación dos proxectos de obras e servizos de competencia plenaria para a súa contratación ou concesión, e cando non estean previstos nos orzamentos. f)- os alleamentos de patrimonio de carácter inmobiliario ou mobles históricos, ou o resto con importe superior ó 10 % dos recursos ordinarios, así como as permutas de bens inmobles. g)- as demais delegables que as leis confiran expresamente ao pleno, especialmente as seguintes: - adquisición de bens inmobles. - regulación do aproveitamento dos bens comunais. - recoñecemento extraxudicial de créditos, salvo que non exista partida orzamentaria de imputación adecuada. - defensa nos procesos contra o concello. - aprobación de prezos públicos singulares (operativos nun curto espacio de tempo). - rectificación ordinaria do inventario municipal. - informes sobre actividades clasificadas suxeitas a autorización autonómica por normativa ambiental. - declaración de interese social de obras privadas, aos efectos de autorización previa autonómica.4. MESA DE CONTRATACIÓN PERMANENTE: o pleno acordou manter a composición da mesa de contratación permanente indicada no BOP do 9-4-2018. Por outra parte a Alcaldía ditou resolución do 19-6-2019, pola que se facían os nomeamentos para Tenencias de Alcaldía e Xunta de Goberno, así como as delegacións xenéricas conferidas: 1º. NOMEAMENTO DE INTEGRANTES DA XUNTA DE GOBERNO E TENENTES DE ALCALDE: Noméanse como membros da Xunta de Goberno e tenentes de alcalde aos concelleiros seguintes: Maria Yajaira Genestra Celorico (1º tenente de alcalde), Dulia Tomasino El Bannaoui (2º tenente de alcalde) e Maria Ena Geovanna Elizabeth Yusto Collados (3º tenente de alcalde). 2º. DELEGACIÓN DE ATRIBUCIÓNS NA XUNTA DE GOBERNO: Aparte da competencia natural de asistencia á Alcaldía, así como calquera outra que lle asigne a lexislación, a Alcaldía delega na Xunta de Goberno as seguintes competencias (art.21 de la Lei 7/1985): a- dispoñer gastos dentro dos límites da competencia da Alcaldía, sen prexuízo de que a Alcaldía poida esporadicamente dispoñer e ordenar gastos ata unha contía de 10.000 euros, aprobando as facturas e demais xustificantes correspondentes (apart. f). b- aprobar a oferta de emprego público, as bases de selección de persoal e de concursos (apartado g). c- aprobar as diversas clases de instrumentos urbanísticos de desenrolo e xestión (apart. j). d- sancionar as faltas de desobediencia e por infracción de ordenanzas, agás cando as ordenanzas municipais reserven dita potestade para a Alcaldía (apart. n). e- as contratacións e concesións, coas especialidades do parágrafo a desta delegación; a adquisición de bens e dereitos cando o seu valor non supere o 10 % dos recursos ordinarios do orzamento, habendo de estar prevista a dos inmobles no orzamento. (Lei 9/2017, CSP). f- a aprobación de proxectos de obras e servizos de competencia da Alcaldía (apart. o). g- o outorgamento das diversas licenzas municipais (apart. q). i- as demais que a lexislación asigne ao municipio e non a atribuía a ningún órgano específico (apart. s), así como as previstas nas bases xerais de execución orzamentaria.3º. Establecéronse as seguintes delegacións persoais de tipo sectorial para a xestión municipal, sen capacidade resolutoria que afecten a terceiros, e apoio da Alcaldía: A- DELEGACIÓN XENÉRICA SOBRE POLÍTICAS DE IGUALDADE: Lucía Abeal Fuentes, concelleira, queda delegada como directora e supervisora dos servizos de igualdade e familia do concello. B- DELEGACIÓN XENÉRICA SOBRE XUVENTUDE: Remigio Pérez Bao, concelleiro, queda delegado como supervisor dos temas xuvenís que se tramiten no concello. C- DELEGACIÓN XENÉRICA SOBRE TEMAS DE CULTURA E DEPORTES: Juan Manuel Freire Golpe, concelleiro membro da Xunta de Goberno, queda delegado e supervisor dos temas culturais e deportivos. D- DELEGACIÓN XENÉRICA SOBRE OBRAS, SERVIZOS E MANTEMENTO: José Otero López, membro da Xunta de Goberno, queda delegado como director e supervisor de persoal de obras, servizos e mantemento, con capacidade para organizar o seu traballo, establecer horarios, etc.; tamén controlará a execución das obras e servizos adxudicados a empresas. Terá a dedicación parcial prevista nas bases do orzamento de 2019. E- DELEGACIÓN XENÉRICA SOBRE MEDIO AMBIENTE: José Ángel Roca Díaz, membro da Xunta de Goberno, queda delegado como director e supervisor dos servizos relacionado co medio ambiente do concello. F- DELEGACIÓN XENÉRICA SOBRE MEDIO RURAL E SECTOR FORESTAL: Ramón José Dopico Martínez, concelleiro, queda delegado como director e supervisor dos asuntos de Medio Rural e Sector Forestal. Irixoa, 24 de xuño de 2019 O ALCALDE Antonio Deibe Sanmartín